Axel Krefting

Axel Karelius Krefting (1859–1932) var en norsk ingeniør, forretningsmann og arbeidsgiverfunksjonær, som var den første lederen for Norsk Arbeidsgiverforening.

Han var utdannet ved Trondhjems Tekniske Læreanstalt og den tekniske høyskolen i Hannover. Tidlig i sin karriere er han husket for sin innsats for industriell utnyttelse av tang og tare. I 1893 han ble ansatt som sekretær i Den norske Fællesforening for Haandværk og Industri og som redaktør for foreningens tidsskrift. I denne stillingen ble han en drivkraft i arbeidet for å stifte en norsk arbeidsgiverforening. Da Norsk Arbeidsgiverforening ble stiftet i 1900 ble han leder for hovedkontoret (først med tittelen sekretær, fra 1907 kontorsjef), de første årene som eneste ansatte i tillegg til en kontordame og en visergutt. I 1907 ble staben utvidet med ansettelsen av overrettssakfører George Wegner Paus og i årene etter ble foreningens administrasjon bygget ut ytterligere. Krefting var også formann i Polyteknisk Forening 1904–1908.

Han var sønn av Otto Krefting og far til Ruth Krefting.Axel Krefting i Norsk biografisk leksikon 

 Litteratur 
 Norsk arbeidsgiverforening 1900–1910, 1910

 Referanser 

Kategori:Norske ingeniører
Kategori:Norske pedagoger
Kategori:Næringslivets Hovedorganisasjon
Kategori:Pedagoger ved Trondhjems Tekniske Læreanstalt
Kategori:Alumni fra Trondhjems Tekniske Læreanstalt
Kategori:Personer fra Trondheim kommune
Kategori:Fødsler i 1859
Kategori:Dødsfall i 1932